หุ้นปิดเช้าดีดขึ้น 19.40 จุด
หุ้นช่วงเช้าปิดที่ระดับ 1,563.97 จุด เพิ่มขึ้น 19.40 จุด(+1.26%) มูลค่าการซื้อขาย 26,068.36 ล้านบาทปัจจัยใน-นอกประเทศช่วยหนุน
29 มี.ค. 2556

หุ้นช่วงเช้าปิดที่ระดับ 1,563.97 จุด เพิ่มขึ้น 19.40 จุด(+1.26%) มูลค่าการซื้อขาย 26,068.36 ล้านบาทปัจจัยใน-นอกประเทศช่วยหนุน
นักวิเคราะห์ฯเผยตลาดหุ้นไทยเช้านี้ดีดตัวขึ้นได้ดีกว่าตลาดภูมิภาคที่แกว่งบวก-ลบ จากที่หลายตลาดในภูมิภาคปิดทำการ มองรับ Sentiment จากดาวโจนส์บวกได้ดี-ธนาคารในไซปรัสเปิดทำการไม่มีเหตุการณ์รุนแรง ทำให้คลายกังวลไปได้บ้าง ส่วนตลาดบ้านเราก็จับตาการพิจารณาพ.ร.บ.เงินกู้ฯ-ความเคลื่อนไหวของเงินบาท ซึ่งสัปดาห์หน้าจะมีประชุมกนง.อย่างไรก็ดี ตลาดฯได้รับแรงหนุนจากปิดงบฯ Q1/56 และการออก"ทริกเกอร์ ฟันด์"เป็นระยะ ๆ บ่ายนี้ตลาดฯคงยืนในแดบวกได้ พร้อมให้แนวรับ 1,550 แนวต้าน 1,570 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,563.97 จุด เพิ่มขึ้น 19.40 จุด(+1.26%) มูลค่าการซื้อขาย 26,068.36 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยเคลื่อนไหวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,564.97 จุด และแตะจุดต่ำสุดของช่วงเช้าที่ระดับ 1,554.18 จุด
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย)กล่าวว่า ตลาดหุ้นไทยเช้านี้ดีดตัวขึ้นได้ดีกว่าตลาดหุ้นอื่นในภุมิภาคเอเชียที่มีการแกว่งตัวทั้งในแดนบวก-ลบ โดยวันนี้หลายตลาดในภูมิภาคปิดทำการด้วย จึงทำให้ตลาดบ้านเราบวกได้ชัดเจนกว่าตลาดอื่น โดยรับ Sentiment จากดาวโจนส์ที่บวกได้ดี และธนาคารในไซปรัสที่เปิดทำการมาก็ไม่ได้มีเหตุการณ์รุนแรง ทำให้นักลงทุนผ่อนคลายความกังวลได้ชั่วคราว อย่างไรก็ดี วิกฤตในยุโรปยังคงต้องติดตามอย่างใกล้ชิด เพราะยังมีเรื่องการเมืองในอิตาลีที่สร้างความกังวลด้วย
สำหรับตลาดบ้านเราก็รอดูการพิจารณาพ.ร.บ.เงินกู้ฯ และให้จับตาความเคลื่อนไหวของค่าเงินบาท ซึ่งในสัปดาห์หน้าจะมีการประชุมคณะกรรมการนโยบายการเงิน(กนง.)
อย่างไรก็ดี ตลาดบ้านเราน่าจะยังได้แรงหนุนจากการปิดงบบัญชีงวดไตรมาส 1/56 และการออก"ทริกเกอร์ ฟันด์"ที่ออกมาเป็นระยะ ๆ 
แนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะยังยืนในแดนบวกได้ พร้อมให้แนวรับ 1,550 จุด แนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           TRUE   มูลค่าการซื้อขาย 1,447.79 ล้านบาท ปิดที่   8.35 บาท เพิ่มขึ้น  0.25 บาท          TPICO  มูลค่าการซื้อขาย 1,139.15 ล้านบาท ปิดที่  15.50 บาท ลดลง   0.20 บาท           CK     มูลค่าการซื้อขาย 1,006.51 ล้านบาท ปิดที่  25.50 บาท เพิ่มขึ้น  1.30 บาท          THAI   มูลค่าการซื้อขาย   959.98 ล้านบาท ปิดที่  28.00 บาท เพิ่มขึ้น  1.25 บาท          APURE  มูลค่าการซื้อขาย   832.49 ล้านบาท ปิดที่   2.60 บาท เพิ่มขึ้น  0.18 บาท